TÁRSULATI ÜGYEK. 
1.34 
megtörténte után az elnök az 1891. évi számadás vizsgálatára újra a megnevezett 
rendes tagokat kéri föl. 
Következvén a tisztnjitás, Hültl József min. tanácsos és bányaigazgató 
újból elnöknek és Cseh Lajos kir. bányageologus titkárnak lettek megválasztva. 
MEGHÍVÓK. 
I. 
A magyarhoni földtani társulat tagjai megkivást kaptak az V-ik nemzetközi 
geológiai eongressusra, a mely f. évi augusztus 26-dikán fogja megkezdeni üléseit 
Washingtonban (Észak-Amerikában). Az ezt megelőző héten az amerikai termé¬ 
szettudományi és a geológiai társulat is ott fogják évi üléseiket megtartani. 
Ez alkalomból több nagyon érdekes kirándulás van tervbe véve, a melyek 
közül kétségen kívül legszebb és legérdekesebb a yellowstonepark-i gájzirokhoz 
tervezett, a mely 20 napot venne igénybe és érintené a Niagara vízesést, a nagy 
tavakon át Chicagót és St.-Pault, Dakota síkságát. A Yellowstone parktól délre 
a Snake River bazalt területén át a Great Salt Laké Citybe (Nagy Sóstó város) 
vezetne az út; innét kelet felé a Wasatch lánczán, Colorado River fensíkján és a 
Sziklás hegység canonjain át Denver városába, onnét egyenesen Washington vagy 
New-Y T orkba. A költség a vasúton személyenként mindent beleértve 10 dollárnál 
többe nem fog kerülni egy napon. 
A tagságdíj 272 dollár, a melyért a congressus kiadványait a tagok ingyen 
kapják. 
Kedvezményes hajó és vasúti jegyekért lépéseket fognak tenni. 
II. 
A német geográfusoknak vándorgyűlése «Deutscher Geograplientag», a melyre 
társulatunkat is meghívták, ápril 1-, 2- és 3-án tartotta meg üléseit Bécsben. 
Ezután kirándulások következtek, a melyek egyike Budapesti-e volt. 
III. 
A II-dik nemzetközi ornithologiai congressus 1891 május 17-től 20-ig fog 
ülésezni Budapesten. Társulatunkat dr. Szabó József elnök, Böckh János alel- 
nök és dr. Staub Móricz első titkár fogják képviselni. 
A congressus tiszteletére a magyar nemzeti múzeumban a magyar szent 
korona országainak ornisa ki lesz állítva, és egyéb madárkiállítások is lesznek; 
továbbá egy emlékkönyvet ad ki a magyar bizottság, a mely Petényi Salamon 
Jánosnak, a magyar tudományos ornithologia előliarczosának életképét fogja tar¬ 
talmazni. 
A megnyitó ülésen, osztályüléseken és a külön bizottsági üléseken jeles 
szakférfiak fognak előadásokat tartani. 
Május 21-dikén lesz az indulás a kirándulásokra és pedig a) a (.Kis Balaton«- 
hoz, b) A Fertőtavához, c) Mezőhegyesre, d) Drávátokra, Bellyére. 
A congressusra társulatunk tagjai meghivattak. Beiratási dij 10 frt, melyért 
a tagok díjtalanul kapják a közleményeket és kiadványokat is. Magyar középiskolai 
tanárok és tanítók a díj felét fizetik. 
Minden bejelentés és kérdés a nemzeti múzeumban berendezett központi 
irodában történik. 
Divald Károly fényképész katalogot küldött a Központi Kárpátokról, 
Pienninekről, Keleti Kárpátokról, Bártfa-, Lubló-, Stoósz-, Czeméthe-fürdő és vidé¬ 
keikről, a bélai csepkőbarlangról készített nagyszámú fényképeiről, melyeket 
részint darabonként (30 krtól 3 frt árral), részint pedig albumokba rendezve 
(1—12 frt) bocsát kereskedésbe. 
(110) 
